SVJETSKI DAN OKOLIŠA 2021.

Svjetski se dan zaštite okoliša obilježava svake godine 5. lipnja na godišnjicu održavanja Konfederacije o okolišu Ujedinjenih naroda u Stockholmu 1972. Važnost ove Konfederacije bila je u tome što je na njoj prihvaćen Program zaštite okoliša Ujedinjenih naroda. Obilježavanjem Svjetskog dana zaštite okoliša trebali bi usmjeravati političku, pažnju, kao i pažnju svih ostalih pojedinaca u društvu, ka problemima koji se pojavljuju u našem okolišu i zbog kojih je budućnost čovječanstva nesigurna.

Od kada smo ušli u Prvu industrijsku revoluciju postali smo najuspješnija vrsta na Zemlji. Naš napredak više nije mogao stati. Došli smo do revolucionarnih otkrića kojima smo preobrazili svijet. Bili smo u stanju uništiti više bioraznolikosti nego ikada prije otpuštajući istovremeno u atmosferu velike količine ugljikovog dioksida. Rezultat svih tih promjena jest zagrijavanje i naglo zagađenje Zemljine površine – našega okoliša. Dokazi za ove drastične promjene u našemu okolišu su posvuda. Od prašuma koje se pretvaraju u suhe travnjake (smanjujući na taj način broj brsta koje u njima žive i zaustavljajući predvidivu regulaciju kiše na čitavoj Zemaljskoj površini) do mora koje je puno otpada i koje postaje sve kiselije (narušavajući ne samo hranidbeni lanac, nego i hranidbene potrebe milijardi ljudi s kopna). Uz te i mnoge druge dokaze koji se nerijetko pronađu u medijima nije ni čudo da sve više ljudi postaje svjesno problema. Među onima koji najviše djeluju kako bi se ova kritična situacija na našem planetu usporila i u konačnici zaustavila su pojedinci poput Grete Thunberg, Leonarda DiCapria, sir Davida Attenborougha i mnogi drugi. Međutim, još je uvijek velik broj onih koji ne poduzimaju ništa zbog čega se nesigurnost u budućnost nastavlja. Što svatko od nas kao pojedinac može učiniti da napravi doprinos ovoj situaciji? Možemo reciklirati otpad kako ne bi završavao u okolišu i kako nepotreban ugljikov dioksid koji nastaje u tvornicama kada se ambalaža proizvodi ne bi završio u atmosferi. Možemo se početi više oslanjati na obnovljive izvore energije (sunce, vjetar, plima i oseka) koji ne ugrožavaju živi svijet. Možemo saditi drveće u našoj okolini, jer drvo iz atmosfere izvlači ugljikov dioksid kako bi oslobodilo energiju za život. Jedna od najučinkovitijih jednostavnih tehnika koju kao pojedinci možemo učiniti jest prebaciti se na prehranu zasnovanu na biljnoj hrani, pokušavajući pritom najmanje hraniti se ribom kako bi moru dali priliku da se oporavi. Jednom kada se more oporavi, ono će moći kontrolirati goleme količine ugljikovog dioksida koje imamo u atmosferi, a istovremeno će nam osigurati mnoštvo hrane.

Dakle, stvorili smo probleme, a možemo ih i zaustaviti. Kao podsjetnik na to obilježavamo Svjetski dan zaštite okoliša. Želimo da nam budućnost bude svijetla, bilo bi dobro da s promjenama krenemo SADA. Još nije prekasno.

Karlo Martinović